
AVIZ

asupra propunerii legislative pentru completarea art. 6 din
Legea nr.203/1999 privind permisele de muncă

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea art. 6 din Legea nr.203/1999 privind permisele de muncă, trimisă cu adresa nr. P.l.x- 154 din 8 martie 2006, înregistrată  sub nr. 31/251 din 9.03. 2006.
Senatul a respins propunerea legislativă în şedinţa din 2 martie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 15 martie 2006.


Membrii comisiei au examinat propunerea  legislativă supusă avizării, expunerea de motive, avizul favorabil al Consiliului Legislativ nr.1261 din 15.09.2005, precum  şi punctul de vedere al Guvernului, transmis cu adresa nr.3195/ D.P.S.G./13.12. 2005. 
În urma dezbaterilor, cu unanimitate de voturi, s-a hotărât avizarea negativă a propunerii legislative întrucât prin O.U.G. nr. 130/2005 Legea nr. 203/1999 a fost modificată în sensul introducerii unui tip special de permis de muncă pentru sportivii profesionişti străini.
În raport de obiectul şi conţinutul său, propunerea legislativă face parte din categoria legilor ordinare.

